text: نئیدہلی6 مارچ ۔این کے بی ایل چھوٹی تجربہ گاہوں کو بنیادی طریقوں سے روشناس کرائے جانے کی غرض سے فروری 2019 میں بیسک کامپوزٹ ( بی سی )میڈیکل لیباریٹریز کے لئے انٹری کی سطح پر کوالٹی اشیورنس اسکیم ( کیو اے ایس ) شروع کی تھی۔ بلڈ گلوکوز ، بلڈ کاؤنٹس ، عام متعدی امراض کی تدریحی جانچ ،جگر اور گردے کی جانچ اور یورین کی جانچ جیسے روزمرہ کے جانچ کے کام کرنے والی لیباریٹریز اس اسکیم کے تحت اندراج کے لئے درخواست دینے کی اہل ہوں گی۔چھوٹی پیتھالوجی تجربہ گاہوں کی ہمت افزائی کے لئے اس اسکیم کا دائرہ کا ر وزارت صحت وخاندانی بہبودکے 18 مئی 2018 کے گزٹ نوٹی فکیشن میں درج ضروریات پر مبنی ہوگا ۔ اس گزٹ نوٹی فکیشن کی رو سے کلینیکل اسٹیبلشمنٹ یعنی طبی ادارے ( سینٹرل گورنمنٹ )رولز 2012 میں ترمیم کی گئی ہے ۔اس ا سکیم کی رکنیت کے لئے بہت ہی کم دستاویزات درکار ہوں گی اور اس کی رکنیت کے لئے بہت ہی معمولی فیس رکھی گئی ہے ۔